महोदय आपने भोजपुरी के प्रति मेरा समर्पण एवं योगदान देखकर मुझे बिहार भोजपुरी अकादमी का “अंतर्राष्ट्रीय सांस्कृतिक राजदूत” नियुक्त किया था. जिसका स्वागत बिहार एवं समस्त देश के भोजपुरी प्रेमियों द्वारा हर्ष निनाद से किया गया किन्तु कुछ व्यक्तियों ने स्वार्थवश इस नियुक्ति पर अकारण सवाल खड़े कर दिए है. जिसे देखकर मेरा अंतर्मन मुझसे कहता है कि मुझे यह पद स्वीकार नहीं करना चाहिए. बिहार एवं भोजपुरी के सम्मान के लिए मै अपनी स्वीकृति वापस लेती हूँ. आपके इस प्रस्ताव के लिए मै बहुत आभारी हूँ. महोदय मैंने गरिमामय जीवन व्यतीत किया है और अपनी गरिमा को अक्षुण बनाये रखना चाहती हूँ. मेरे संस्कार एवं शिक्षा भोजपुरी में गरिमा बनाये रखने के पक्षधर है. मै मानती हूँ कि कलाकार अपने परिश्रम से अपनी लगन से व समाज की स्वीकार्यता से बनता है. मै अपनी लोक प्रस्तुतियों द्वारा भोजपुरी के शालीन सुसंस्कृत एवं समृद्ध स्वरुप को आजीवन गौरवशाली बनाये रखना चाहती हूँ. बिहार में जब भी मुझे स्मरण किया गया है मैंने अपनी प्रस्तुतियां दी है और आगे भी देती रंहूगी.